โผล่มอบตัว มือยิงหมา (ชมคลิป)
แค่วิ่งเห่าไล่รถ แฉเป็นนักกม. ให้การชั้นศาล,มอบตัวแล้วมือยิง เจ้าซื่อบื้อ สุนัขพันทางเสียชีวิต หลังปรากฏภาพในคลิปในสื่อออนไลน์ ผู้ต้องหา ปฏิเสธขอให้การชั้นศาล เผยทำงานเกี่ยวข้องกฎหมาย เคยสอบเป็น ส.ต.ต.ได้ แต่ไม่ชอบจึงลาออก คาดเกิดจากโมโหสะสมสุนัขพันธุ์เล็กที่นำขึ้นรถมาด้วยถูกเห่าไล่ประจำ เบื้องต้นศาลอนุญาตให้ประกันตัวในราคา 1.5 แสนบาท,มือยิงหมามอบตัว เปิดเผยเมื่อเวลา 08.00 น. วันที่ 22 ม.ค. นายวิชา บุญลือลักษณ์ อายุ 32 ปี อยู่บ้านเลขที่ 6/658 ซอยคู้บอน 13 ถนนคู้บอน แขวงและเขตคันนายาว กทม. พร้อมญาติและทนายความเดินทางเข้าพบ พ.ต.อ.น้ำเพชร ทรัพย์อุดม พงส.ผทค. สน.โชคชัย เพื่อมอบตัว หลังก่อเหตุใช้ปืนยิงสุนัขพันทางชื่อ เจ้าซื่อบื้อ หรือ เจ้าขาวด่าง เหตุเกิดที่หน้าห้างสรรพสินค้าอิมพีเรียลเวิลด์ ลาดพร้าว ถนนลาดพร้าว แขวงคลองเจ้าคุณสิงห์ เขตวังทองหลาง กทม. เมื่อกลางดึกวันที่ 13 ม.ค.ที่ผ่านมา จึงรายงาน พ.ต.อ.ชัยรพ จุณณวัตต์ ผกก.สน.โชคชัย และ พ.ต.ท.สิทธิศักดิ์ นาคามาตย์ รอง ผกก.สส.สน.โชคชัย เข้าร่วมสอบปากคำ ก่อนคุมตัวไปฝากขังที่ศาลอาญา,ภายหลัง พ.ต.อ.น้ำเพชรเผยว่า ตามที่มีผู้โพสต์ คลิปลงในสื่อออนไลน์ เป็นภาพคนขับรถเก๋งสีดำยิง สุนัขเสียชีวิต ต่อมาเจ้าของสุนัขเข้าแจ้งความเอาผิดผู้ก่อเหตุ กระทั่งผู้ต้องหาติดต่อเข้ามอบตัว เบื้องต้นแจ้งข้อหาความผิดฐานทารุณกรรมต่อสัตว์ หรือฆ่าสัตว์โดยให้ได้รับความทุกขเวทนาอันไม่จำเป็น ตาม พ.ร.บ.ป้องกันการทารุณกรรมสัตว์และการจัดสวัสดิภาพสัตว์ พ.ศ.2557 ยิงปืนซึ่งใช้ดินปืนในเมือง หมู่บ้านหรือที่ชุมชน มีอาวุธปืนและเครื่องกระสุนปืนไว้ในครอบครองโดยไม่ได้รับอนุญาต และพกพาอาวุธปืนและเครื่องกระสุนปืนไปในเมือง หมู่บ้านหรือทางสาธารณะ โดยไม่มีเหตุอันสมควร ตาม พ.ร.บ.อาวุธปืน โดยผู้ต้องหาปฏิเสธขอให้การในชั้นศาล,สำหรับนายวิชาที่ติดต่อขอเข้ามอบตัวนั้น ทำงานด้านกฎหมาย พักอาศัยด้านหลังห้างสรรพสินค้าอิมพีเรียลเวิลด์ ลาดพร้าว ใช้เส้นทางนี้เป็นประจำ ก่อนเกิดเหตุขับรถเก๋งเชฟโรเลต อาวีโอ สีเทาดำ ทะเบียน ชฟ 9044 กรุงเทพมหานคร เมื่อถึงที่เกิดเหตุ ปรากฏว่า เจ้าซื่อบื้อ และกลุ่มสุนัขจรจัดวิ่งไล่รถเก๋งนายวิชา ทำให้รถเสียหายมีรอยข่วน ประกอบกับก่อนหน้านี้นายวิชาเคยพาสุนัขพันธุ์เล็กที่เลี้ยงไว้ขึ้นรถด้วย มักโดนสุนัขกลุ่มนี้เห่าไล่เป็นประจำ ทำให้เกิดความโมโหสะสม ก่อนใช้ปืน 9 มม.ที่พกมาด้วยยิงถูก เจ้าซื่อบื้อ ตาย เจ้าตัวอ้างว่าปืนกระบอกดังกล่าวมีทะเบียนและใบพกพาถูกต้อง,ด้าน น.ส.ภณิตา สุนทรัตต์ อายุ 45 ปี ผู้เสียหายเจ้าของสุนัขที่ถูกยิงตายพร้อมนายโรเจอร์ โลหนันทน์ ประธานมูลนิธิพิทักษ์สัตว์ (ประเทศไทย) ฐานะเป็นหนึ่งในผู้ร่างกฎหมาย พ.ร.บ. ป้องกันการทารุณกรรมสัตว์และการจัดสวัสดิภาพสัตว์ พ.ศ.2557 เดินทางมาที่ สน.โชคชัย โดย น.ส.ภณิตากล่าวว่า คดีที่เกิดขึ้นถือเป็นเรื่องใหม่ เป็นกฎหมายใหม่ ต้องรอดูว่าการลงโทษเอาผิดกับผู้ต้องหานั้น ศาลจะมีคำตัดสินออกมาอย่างไร,นายโรเจอร์เผยเบื้องต้นทราบว่า ผู้ต้องหาให้การปฏิเสธ แต่ยอมรับว่ารถที่ปรากฏในคลิปเป็นรถผู้ต้องหาจริง ต้องว่ากันไปตามกระบวนการยุติธรรม ขณะเดียวกันพบว่าผู้ต้องหาเคยสอบเป็นตำรวจ สอบติดนายสิบตำรวจ ได้ยศ ส.ต.ต. เมื่อปี 54 แต่ไม่ได้ปฏิบัติหน้าที่ เพียงแค่รายงานตัวแล้วรู้สึกไม่ชอบ จึงลาออกไปประกอบอาชีพอื่น กรณีนี้มองว่าการที่ทำลงไปอาจด้วยเป็นคนอารมณ์ร้อน มีปืนพกติดตัว เจอหมาวิ่งเห่าไล่ทำให้โมโหใช้ปืนยิง,ที่ศาลอาญา เวลา 13.30 น. พ.ต.ท.ประทวน แมลงทับ พงส.ผนก.สน.โชคชัย นำตัวนายวิชา บุญลือลักษณ์ อายุ 32 ปี ผู้ต้องหากระทำทารุณกรรมสัตว์ ไปยื่นคำร้องฝากขังต่อศาลผัดแรก เบื้องต้นศาลพิจารณาคำร้องและสอบถามผู้ต้องหาแล้วไม่คัดค้าน อนุญาตให้ฝากขัง ต่อมาญาตินายวิชายื่นคำร้องพร้อมหลักทรัพย์เป็นเงินสด 1.5 แสนบาท ขอปล่อยชั่วคราว ศาลพิจารณาแล้วมีคำสั่งอนุญาตให้ประกันตัวไปโดยตีราคาประกัน 1.5 แสนบาท
มอบตัวแล้วมือยิง เจ้าซื่อบื้อ สุนัขพันทางเสียชีวิต หลังปรากฏภาพในคลิปในสื่อออนไลน์ ผู้ต้องหา ปฏิเสธขอให้การชั้นศาล เผยทำงานเกี่ยวข้องกฎหมาย เคยสอบเป็น ส.ต.ต.ได้
ข่าวหน้า1,มอบตัว,มือยิงหมา,เจ้าซื่อบื้อ,โมโห,เห่า,วิชา บุญลือลักษณ์,ปืน,เจ้าขาวด่าง